cyanic-selkie/wikianc huggingface dataset:
Τηλέτυπο
Teletype Corporation
μικρογραφία|Τηλέτυπο Teletype Model 33 ASR, με αναγνώστη διάτρητης ταινίας και διάτρηση, που μπορεί να χρησιμοποιηθεί ως τερματικό υπολογιστή Η Teletype Corporation, τμήμα του κατασκευαστικού βραχίονα Western Electric της American Telephone and Telegraph Company από το 1930, ιδρύθηκε το 1906 ως Morkrum Company. Το 1925, μια συγχώνευση μεταξύ της Morkrum και της Kleinschmidt Electric Company δημιούργησε την εταιρεία Morkrum-Kleinschmidt. Το όνομα άλλαξε τον Δεκέμβριο του 1928 σε Teletype Corporation. Το 1930, η Teletype Corporation αγοράστηκε από την American Telephone and Telegraph Company και έγινε θυγατρική της Western Electric. Το 1984, η αποεπένδυση του Bell System είχε ως αποτέλεσμα την αντικατάσταση του ονόματος και του λογότυπου της Teletype από το όνομα και το λογότυπο της AT&T, με τελικό αποτέλεσμα την εξάλειψη του εμπορικού σήματος. Τα τελευταία απομεινάρια της πρώην Teletype Corporation έπαψαν να υφίστανται το 1990, τερματίζοντας την αποκλειστική δραστηριότητα των τηλεεκτυπωτών. Παρά το μακροχρόνιο καθεστώς εμπορικού σήματος, η λέξη Teletype πέρασε σε κοινή γενική χρήση στις βιομηχανίες ειδήσεων και τηλεπικοινωνιών. Τα αρχεία του Γραφείου Διπλωμάτων Ευρεσιτεχνίας και Εμπορικών Σημάτων των Ηνωμένων Πολιτειών δείχνουν ότι το εμπορικό σήμα έχει λήξει και θεωρείται νεκρό.
Οι τηλετυπικές μηχανές είχαν την τάση να είναι μεγάλες, βαριές και εξαιρετικά ανθεκτικές, ικανές να λειτουργούν ασταμάτητα για μήνες, αν λιπαίνονταν σωστά. Το μοντέλο 15 ξεχωρίζει ως ένα από τα λίγα μηχανήματα που παρέμειναν στην παραγωγή για πολλά χρόνια. Παρουσιάστηκε το 1930 και παρέμεινε στην παραγωγή μέχρι το 1963, δηλαδή συνολικά 33 χρόνια συνεχούς παραγωγής. Πολύ λίγες πολύπλοκες μηχανές μπορούν να φτάσουν αυτό το ρεκόρ. Η παραγωγή παρατάθηκε κάπως λόγω του Β' Παγκοσμίου Πολέμου - το μοντέλο 28 είχε προγραμματιστεί να αντικαταστήσει το μοντέλο 15 στα μέσα της δεκαετίας του 1940, αλλά η Teletype κατασκεύασε τόσα πολλά εργοστάσια για την παραγωγή του μοντέλου 15 κατά τη διάρκεια του Β' Παγκοσμίου Πολέμου, που ήταν πιο οικονομικό να συνεχιστεί η μαζική παραγωγή του μοντέλου 15. Το Μοντέλο 15, στην έκδοση χωρίς πληκτρολόγιο, ήταν για δεκαετίες το κλασικό "ειδησεογραφικό τηλέτυπο".
Παραπομπές
Κατηγορία:Ιστορία των τηλεπικοινωνιών Κατηγορία:Τηλεπικοινωνιακός εξοπλισμός
Ηραίο Σάμου
Το Ηραίο είναι παραθαλάσσιος οικισμός στα νότια της Σάμου με 849 κατοίκους στην απογραφή του 2011 και ανήκει στο διοικητικά στο Δ.Δ. Παγώνδου.
Ο οικισμός έχει σημαντική τουριστική ανάπτυξη, με οργανωμένη πλαζ, ξενοδοχεία και αρκετά καταστήματα.
Ναός της Ήρας
Στο Ηραίο της Σάμου βρίσκονται και τα ερείπια του ομώνυμου ναού της αρχαιότητας, ο οποίος ήταν αφιερωμένος στη θεά Ήρα.
Χαρακτηριστική εικόνα από το Ηραίο είναι η μια μοναδική κολώνα που παραμένει όρθια.
Η περιοχή του Ηραίου ήταν αρχαιότατος τόπος θρησκευτικής λατρείας. Η τοποθεσία στην οποία βρίσκεται το Ηραίον φαίνεται πως χρησιμοποιούνταν ως τόπος κατοικίας ήδη από το β’ μισό της 5ης χιλιετίας π.Χ., ενώ τεκμηριώνεται η ύπαρξη εκεί σημαντικού οχυρωμένου οικισμού της Μέσης και ύστερης Εποχής του Χαλκού, με μεγάλες οικίες και δημόσια κτίρια. Σχετικά με τις λατρείες που ασκούνταν στον οικισμό αυτό όμως οι πληροφορίες είναι λίγες ενώ δεν τεκμηριώνεται αδιάλειπτη συνέχειά τους κατά το διάστημε μετά την εγκατάλειψη του οικισμού. Σημαντικά όμως είναι τα ευρήματα στην περιοχή του Βωμού του ιερού: α. ένα πρώτο πλακόστρωτο δάπεδο του 1700-1600 π.Χ. στο οποίο βρέθηκαν κωνικά κύπελλα ανάλογα με μινωικές θρησκευτικές πρακτικές, β. ένα δεύτερο πλακόστρωτο δάπεδο Mυκηναϊκής περιόδου (περ. 1445/1415–1000 π.Χ.) με ενδείξεις βωμού από ωμόπλινθους και γ. ο πρώτις λίθινος βωμός σε στρώμα του 1000 π.Χ. .
Αναφορικά με τη λατρεία των ιστορικών χρόνων, στην περιοχή υπάρχουν ερείπια από τουλάχιστον 4 ναούς (Εκατόμπεδος Α' - 8ος αιώνας π.Χ., Εκατόμπεδος Β' - 7ος αιώνας π.Χ., ο ναός των Ροίκου και Θεοδώρου - 6ος αιώνας π.Χ., ο ναός με τη μορφή που σώζεται σήμερα - της εποχής του τυράννου Πολυκράτη 538-522 π.Χ., ναοί ρωμαϊκών χρόνων).
Το άγαλμα, έργο του Σμίλη, κατά κανόνα χρονολογείται γύρω στις αρχές του Ζ' αιώνος π. Χ. (χρονολόγηση του Γερμανού αρχαιολόγου D. Ohly), και θεωρείται ότι τέθηκε στον Εκατόμπεδο ΙΙ' ναό της Ήρας στη Σάμο (Ιστορία του Ελληνικού Έθνους της εκδ. Αθηνών, τόμος Αρχαικός Ελληνισμός, κεφάλαιο Αρχιτεκτονική, άρθρο Οι πρώτοι ελληνικοί ναοί).
Ο Ηρόδοτος αναφέρει ότι στο Ηραίο της Σάμου ήταν ο μεγαλύτερος ναός στην Ελλάδα. Από τις ανασκαφές τεκμηριώνεται δίπτερος ναός ιωνικού ρυθμού, με 105 κίονες, ένας από τους οποίους παρεμένει όρθιος, αλλά όχι ακέραιος, σψζόμενος σε ύψος 11 μ. Ο ναός χτίστηκε σε αντικατάσταση του παλαιότερου Εκατόμπεδου (7ος αι.), αλλά σε άλλο σημείο του ιερού. Σε μια πρώτη φάση του (Δίπτερος Ι) κτίστηκε το 575 π.Χ. από ασβεστόλιθο αλλά λόγω κακής θεμελίωσης και μιας πυρκαγιάς ξαναχτίστηκε μεταξύ 530 και 520 π. Χ. στον ίδιο χώρο (Δίπτερος ΙΙ), με ορισμένα μέρη από μάρμαρο και τους εξωτερικούς κίονες της περίστασης αρράβδωτους. Δεν αποπερατώθηκε ποτέ. Στα ρωμαϊκά χρόνια δεν χρησίμευε ως λατρευτικός χώρος, αλλά μόνο ως πινακοθήκη, καθώς η λατρεία της Ήρας ασκείται στον περίπτερο ναό που έχτισε ο Αύγουστος πάνω από τα θεμέλια του χώρου εισόδου του Εκατόμπεδου, μεταξύ της θεσης του Βωμού και της βάσης του λατρευτικού αγάλματος στον παλαιότερο μνημειακό ναό του ιερού.
Χαρακτηριστική για το επίπεδο της κατασκευής είναι η ύπαρξη δικτύου πήλινων αγωγών για την αποχέτευση των υδάτων της βροχής.
Από τα αναθήματα που έχουν βρεθεί και παρουσιάζονται στο μουσείο του Βαθέως, φαίνεται ότι η θρησκευτική επιρροή του ναού απλωνόταν σε όλη την Ελλάδα, τη Μικρά Ασία, μέχρι και την Αίγυπτο, συγκρίσιμη με την επιρροή του Μαντείου των Δελφών.
Μέρος του συμπλέγματος του ναού είναι και η Ιερά οδός, στρωμένη με πέτρα, η οποία οδηγούσε στην πρωτεύουσα της Σάμου (το σημερινό Πυθαγόρειο). thumb|upright|150px|Αρχιτεκτονικό μνημείο στη Σάμο. Οι ανασκαφές στον ιερό χώρο του Ηραίου άρχισαν πριν από εκατόν είκοσι πέντε χρόνια και συνεχίζονται μέχρι σήμερα. Τις πρώτες συστηματικές ανασκαφές διεξήγαγε το 1902–1903 η εν Αθήναις Αρχαιολογική Εταιρεία υπό την επίβλεψη του Παναγιώτη Καββαδία και του Θεμιστοκλή Σοφούλη. Από το 1910 την έρευνα έχουν αναλάβει γερμανικές ομάδες αρχαιολόγων, από το 1925 μέσω του Παραρτήματος Αθηνών του Γερμανικού Αρχαιολογικού Ινστιτούτου (DAI), με τη στήριξη της ελληνικής Αρχαιολογικής Υπηρεσίας.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Ελλάδα Κατηγορία:Χωριά της Σάμου Κατηγορία:Ναοί της Ήρας Κατηγορία:Αρχαίοι ελληνικοί ναοί Κατηγορία:Δήμος Ανατολικής Σάμου
Επαρχία της Ματέρα
Συνορεύει βόρεια με την Απουλία (επαρχίες των Μπάρι και Τάραντα), δυτικά με την επαρχία της Ποτέντσα, νότια με την Καλαβρία (επαρχία της Κοζέντσα), ενώ ανατολικά βρέχεται από το Ιόνιο πέλαγος.
Εξωτερικοί σύνδεσμοι
Ματερα
Μη Θρησκευόμενη Ζώνη
Η Μη Θρησκευόμενη Ζώνη αναφέρεται σε μια περιοχή στις Δυτικές ΗΠΑ που έχει χαμηλά ποσοστά θρησκευτικής συμμετοχής. Ο όρος προέρχεται από την Ζώνη της Βίβλου και από την έννοια του μη θρησκευόμενου.
Ο όρος αναφερόταν πρώτα στην Δυτική Ακτή των ΗΠΑ το 1985 από τον Ρόντνεϊ Σταρκ και τον Ουίλλιαμ Σιμς Μπέϊνμπριτζ, ο οποίος βρήκε ότι η Καλιφόρνια, το Όρεγκον, και η Ουάσινγκτον είχαν τα χαμηλότερα ποσοστά μελών της εκκλησίας στις ΗΠΑ το 1971, και ότι υπήρχε μικρή αλλαγή σε αυτό το σχήμα μεταξύ 1971 και 1980. Από το 1980, όμως, το ποσοστό μελών της εκκλησίας της Καλιφόρνια έχει αυξηθεί. Το 2000, η πολιτεία είχε υψηλότερο ποσοστό μελών της εκκλησίας από πολλές πολιτείες στα Βορειοανατολικά και τα Βορειοδυτικά. Μερικές θρησκευτικές ομάδες υποκαταμετρούνται σε έρευνες καταμέτρησης θρησκευτικής συμμετοχής.
Το 2000, οι έξι πολιτείες ΗΠΑ που αναφέρεται ότι έχουν το χαμηλότερο ποσοστό θρησκευτικής αφοσίωσης ήταν το Όρεγκον, η Ουάσινγκτον, η Αλάσκα, η Νεβάδα, το Μέιν, και η Δυτική Βιρτζίνια. Αν και η Δυτική Βιρτζίνια αναφέρεται ότι έχει χαμηλά ποσοστά θρησκευτικής συμμετοχής, είναι άνω του εθνικού μέσου όρου στον εκκλησιασμό. Το 2006, το Ινστιτούτο Γκάλοπ ανέφερε ότι τα χαμηλότερα ποσοστά εκκλησιασμού μεταξύ των 48 ηπειρωτικών πολιτειών ήταν στη Νεβάδα και στις πολιτείες Νιου Χάμσαϊρ, Βέρμοντ, Ρόουντ Άϊλαντ, Μασαχουσέτη, και Μέιν της Νέας Αγγλίας. Ο εκκλησιασμός στις δυτικές πολιτείες του Όρεγκον, της Ουάσινγκτον, και της Καλιφόρνια ήταν ελάχιστα υψηλότερος. Μια δημοσκόπηση της Γκάλοπ το 2008 που συνέκρινε την πίστη στο Θεό μεταξύ των περιοχών των Η.Π.Α. βρήκε ότι μόνο το 59% των κατοίκων στις Δυτικές Ηνωμένες Πολιτείες πιστεύουν στο Θεό, σε σύγκριση με το 80% στα Ανατολικά, 83% στα Μεσοδυτικά, και 86% στο Νότο.
Υπάρχει διαφωνία για το αν οι Δυτικές ΗΠΑ είναι ακόμη το πιο άθρησκο τμήμα των Ηνωμένων Πολιτειών, αφού η περιοχή της Νέας Αγγλίας την υπερκέρασε ως η περιοχή με το υψηλότερο ποσοστό κατοίκων μη συνδεδεμένων με οποιαδήποτε θρησκεία.
Εξωτερικοί σύνδεσμοι
Κατηγορία:Ζώνες των ΗΠΑ
Θεολογία της Απελευθέρωσης
thumb|200px|right|Προτομή του Καμίλο Τόρες, ο οποίος αποτέλεσε εμβληματική μορφή για τη Θεολογία της Απελευθέρωσης Η Θεολογία της Απελευθέρωσης είναι θεολογικό ρεύμα της χριστιανικής πίστης. Αναπτύχθηκε τις δεκαετίες του 1950 και του 1960 μέσα στην Ρωμαιοκαθολική Εκκλησία της Λατινικής Αμερικής και έχει εξελιχθεί σε διεθνές διαδογματικό κίνημα.
Ο όρος Θεολογία της Απελευθέρωσης εισήχθη από τον Περουβιανό ιερέα και θεολόγο Γκουστάβο Γκουτιέρες το 1971, ο οποίος έγραψε το ομώνυμο βιβλίο. Έχοντας πολιτικές προεκτάσεις, η Θεολογία της Απελευθέρωσης θεωρεί ότι η διδασκαλία του Ιησού Χριστού πρέπει να κινητοποιεί σε αγώνα για κοινωνική, οικονομική και πολιτική απελευθέρωση από την ανισότητα και την αδικία. Εκτός από τον Γκουστάβο Γκουτιέρες, σημαντικό ρόλο στη διαμόρφωση της σκέψης της Θεολογίας της Απελευθέρωσης κατέχουν οι Λεονάρντο Μποφ, Χέλντερ Καμάρα, Ερνέστο Καρντενάλ καθώς και οι Ιησουίτες Χουάν Λουίς Σεγούντο και Γιόν Σομπρίνο.
Επίσης, υπήρξαν ακόμα και Ευαγγελικοί υποστηρικτές της Θεολογίας της Απελευθέρωσης, με προεξέχοντες τους Ρούμπεμ Άλβες, Χοσέ Μίγκεζ Μπονίνο και Ρενέ Παντίγα. Ενώ άσκησε επιρροή και σε θεολόγους όπως ο Γιούργκεν Μόλτμαν.
Εμβληματικές προσωπικότητες από τον χώρο της Θεολογίας της Απελευθέρωσης αποτελούν, ο Κολομβιανός ιερέας Καμίλο Τόρες που δολοφονήθηκε το 1966 από τον στρατό της Κολομβίας ενώ είχε ενταχθεί στο αντάρτικο του Εθνικού Απελευθερωτικού Στρατού (ELN) και ο αρχιεπίσκοπος του Ελ Σαλβαδόρ Όσκαρ Ρομέρο που δολοφονήθηκε το 1980 την ώρα της Θείας Λειτουργίας από ακροδεξιά παραστρατιωτική οργάνωση.
Βιβλιογραφία
Κατηγορία:Χριστιανική θεολογία Κατηγορία:Θεολογία της Απελευθέρωσης Κατηγορία:Μαρξισμός
Μπλάγκοτα Σέκουλιτς
Ο Μπλάγκοτα Σέκουλιτς, γεννημένος στις 14 Μαρτίου 1982 στην Ποντγκόριτσα, είναι Μαυροβούνιος καλαθοσφαιριστής, ο οποίος αγωνίζεται στις θέσεις του πάουερ φόργουορντ και του σέντερ.
Καριέρα
Το 2004-05, συμφώνησε με την ομάδα του Αμαρουσίου, με το οποίο κατέκτησε την τέταρτη θέση του πρωταθλήματος, με 10,5 πόντους και 5,7 ριμπάουντ ανά αγώνα. Παρέμεινε στην αθηναϊκή ομάδα για άλλη μία χρονιά, τερματίζοντας και πάλι στην τέταρτη θέση, πριν συνεχίσει στον ΠΑΟΚ, με 11,9 πόντους και 7,6 ριμπάουντ σε 14 αγώνες. Ολοκλήρωσε την σεζόν 2006-07 στην Ρεάλ Μαδρίτης, όπου παρέμεινε και την επόμενη χρονιά, κατακτώντας ένα πρωτάθλημα Ισπανίας και το ULEB Cup του 2007.
Την σεζόν 2008-09, φόρεσε την φανέλα του Άρη, πετυχαίνοντας 142 πόντους και μαζεύοντας 121 ριμπάουντ σε 19 αγώνες. Την επόμενη χρονιά, συμφώνησε με την Άλμπα Βερολίνου, ενώ το 2010-11 αγωνίστηκε με την Βανόλι Κρεμόνα.
Το 2011-12, φόρεσε την φανέλα της Μούρθια, με μέσους όρους 8,2 πόντων και 5,8 ριμπάουντ σε 33 αγώνες. Την επόμενη σεζόν, μεταγράφηκε στην Γκραν Κανάρια, όπου παρέμεινε για δύο χρόνια, αν και ολοκλήρωσε την σεζόν 2013-14 στην Φενέρμπαχτσε. Επέστρεψε στην Γκραν Κανάρια το καλοκαίρι του 2014, όπου παραμένει μέχρι σήμερα.
Το καλοκαίρι του 2016, υπέγραψε στην Φουενλαμπράδα.
Πηγές
Κατηγορία:Μαυροβούνιοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές μαυροβουνιακών συλλόγων‎ Κατηγορία:Καλαθοσφαιριστές Παρτιζάν Βελιγραδίου‎‎ Κατηγορία:Καλαθοσφαιριστές ΑΕΚ‎ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Ρεάλ Μαδρίτης‎ Κατηγορία:Καλαθοσφαιριστές Άλμπα Βερολίνου‎ Κατηγορία:Καλαθοσφαιριστές Μούρθια‎‎ Κατηγορία:Καλαθοσφαιριστές Γκραν Κανάρια‎‎ Κατηγορία:Καλαθοσφαιριστές Φενέρμπαχτσε Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Μαυροβουνίου Κατηγορία:Καλαθοσφαιριστές Γκουερίνο Βανόλι Μπάσκετ
120 Μέρες στα Σόδομα (ταινία)
Το 120 μέρες στα Σόδομα, γνωστό και ως Σαλό, 120 μέρες στα Σόδομα (πρωτότυπος τίτλος: Salò ο le 120 giornate di Sodoma, διεθνής τίτλος: Salò, or the 120 Days of Sodom) είναι ιταλογαλλική σινεφίλ ταινία, του 1975. Η σκηνοθεσία υπογράφηκε από τον Πιερ Πάολο Παζολίνι, ενώ ο ίδιος έγραψε και το σενάριο. Το σενάριο βασίζεται στο βιβλίο "120 Μέρες των Σοδόμων" του Μαρκήσιου ντε Σαντ. Πρόκειται για την τελευταία ταινία του Ιταλού σκηνοθέτη, αφού λίγο καιρό αργότερα δολοφονήθηκε.
Η δομή του θυμίζει τη Θεία Κωμωδία του Δάντη. Η ιστορία του έργου διαδραματίζεται στην Δημοκρατία του Σαλό, ένα εικονικό κρατίδιο που είχαν ιδρύσει οι φασίστες του Μουσολίνι κατά την διάρκεια του Β΄ Παγκοσμίου Πολέμου. Οι φασίστες ανακοινώνουν ότι θα αναλάβουν την διαπαιδαγώγηση 9 κοριτσιών και 9 αγοριών, και αφού τους παραλαμβάνουν με την συγκατάθεση των οικογενειών τους, τους μεταμορφώνουν σε δούλους. Είναι το πλέον αμφισβητούμενο έργο του Παζολίνι με σκηνές βίας, οργίων, σεξουαλικής υποταγής, βιασμού, ψυχρών βασανιστηρίων και δολοφονίας. Η διανομή της ταινίας απαγορεύτηκε σε αρκετές χώρες.
Λίδνεβι
Η Λίδνεβι είναι γραπτή και ομιλούμενη διεθνής τεχνητή γλώσσα.
Δείγμα γραφής
Το Πάτερ ημών:
Παραπομπές
Κατηγορία:Τεχνητές γλώσσες
Ρέιτσελ ΜακΆνταμς
Η Ρέιτσελ Αν ΜακΆνταμς (αγγλικά: Rachel Anne McAdams, 17 Νοεμβρίου 1978) είναι Καναδή ηθοποιός. Μετά την αποφοίτησή της από τετραετές πρόγραμμα θεάτρου στο Πανεπιστήμιο Υόρκης το 2001, η ΜακΆνταμς αρχικά εργάστηκε στην Καναδική τηλεόραση και σε κινηματογραφικές παραγωγές όπως οι: My Name is Tanino, Perfect Pie (για την οποία ήταν υποψήφια για Βραβείο Genie) και Slings and Arrows (για την οποία κέρδισε το Βραβείο Gemini). Η πρώτη της ταινία στο Χόλιγουντ ήταν η κωμωδία του 2002, Καυτή και... Άντρας (The Hot Chick). Η ΜακΆνταμς έγινε γνωστή το 2004, όταν πρωταγωνίστησε στην εφηβική κωμωδία Τα Κακά Κορίτσια (Mean Girls) και στο ρομαντικό δράμα Το Ημερολόγιο (The Notebook). Το 2005, εμφανίστηκε στη ρομαντική κωμωδία Γαμο-Μπελάδες (Wedding Crashers), στο ψυχολογικό θρίλερ Νυχτερινή Πτήση (Red Eye) και στο οικογενειακό δράμα Η Πέτρα του Σκανδάλου (The Family Stone). Τα ΜΜΕ της είχαν προσδώσει τον τίτλο του «κοριτσιού που έχει το πακέτο», ενώ ακόμη έλαβε υποψηφιότητα για το Βραβείο BAFTA Καλύτερου Ανερχόμενου Αστεριού.
Παρόλα αυτά, η ΜακΆνταμς αποσύρθηκε από τη δημόσια ζωή το 2006 και το 2007. Σε αυτό το διάστημα, απέρριψε πρωταγωνιστικούς ρόλους σε πρωτοκλασάτες ταινίες, όπως η Ο Διάβολος Φοράει Prada (The Devil Wears Prada). To 2008, έκανε μια επιστροφή χαμηλών τόνων πρωταγωνιστώντας σε δύο ταινίες περιορισμένης κυκλοφορίας: την ταινία φιλμ νουάρ Έγγαμος Βίος (Married Life) και την ταινία οδικού ταξιδιού Ο Δρόμος της Επιστροφής (The Lucky Ones). Επέστρεψε στο προσκήνιο το 2009 με εμφανίσεις στο πολιτικό θρίλερ Η Κατάσταση των Πραγμάτων (State of Play), στη ρομαντική ταινία επιστημονικής φαντασίας Η Γυναίκα του Ταξιδευτή (The Time Traveler's Wife) και στην περιπέτεια Sherlock Holmes. Η πρώτη ταινία που είχε βασικό στόχο την προώθηση της καριέρας της ήταν η κωμωδία του 2010, Πρωινό Ξύπνημα (Morning Glory). Το 2011, συμπρωταγωνίστησε στη ρομαντική κωμωδία του Γούντι Άλεν, Μεσάνυχτα στο Παρίσι (Midnight in Paris) και έκανε μια cameo εμφάνιση στο σίκουελ Sherlock Holmes 2: Το Παιχνίδι των Σκιών (Sherlock Holmes: A Game of Shadows). Η ΜακΆνταμς πρωταγωνίστησε στο ρομαντικό δράμα του 2012, Έρωτας από την Αρχή (The Vow) και στη συνέχεια θα εμφανιστεί στην ταινία To the Wonder του Τέρενς Μάλικ, στην ταινία Passion του Μπράιαν Ντε Πάλμα, στην ταινία About Time του Ρίτσαρντ Κέρτις και στην κινηματογραφική προσαρμογή του μυθιστορήματος του Τζον Λε Καρρέ, A Most Wanted Man.Το 2015 συμπρωταγωνίστησε στη ταινία Spotlight: Όλα στο φως, στην οποία για την ερμηνεία της έλαβε υποψηφιότητα για Όσκαρ Β' Γυναικείου Ρόλου.
Πρώτα χρόνια
Η Ρέιτσελ Αν ΜακΆνταμς γεννήθηκε στο Λονδίνο του Οντάριο στον Καναδά και μεγάλωσε στην κοντινή πόλη Σαιντ Τόμας. Η μητέρα της, Σάντρα (πατρώνυμο Γκέιλ), είναι νοσοκόμα και ο πατέρας της, Λανς, είναι συνταξιούχος οδηγός φορτηγού και μεταφορέας επίπλων. Η ΜακΆνταμς έχει δύο μικρότερα αδέρφια: την Κεϊλίν, η οποία είναι επαγγελματίας μακιγιέρ διασήμων, και τον Ντάνιελ. Έχει καταγωγή από την Ουαλία από την πλευρά της γιαγιάς της. Η ΜακΆνταμς ξεκίνησε το καλλιτεχνικό πατινάζ σε ηλικία τεσσάρων ετών, αλλά απέρριψε μια ευκαιρία για να μετακομίσει στο Τορόντο σε ηλικία εννέα ετών και να εκπαιδευτεί στην κατηγορία των ζευγαριών. Το πατινάζ στη συνέχεια έγινε απλώς «ένα χόμπι». Έπαιρνε μέρος σε διαγωνισμούς στο άθλημα μέχρι την ηλικία των 18 ετών, κερδίζοντας τοπικά βραβεία. Η ίδια έχει δηλώσει ότι το πατινάζ τη βοήθησε στην υποκριτική, επειδή της δίδαξε πως να είναι σε αρμονία με το σώμα της.
Η ΜακΆνταμς φοίτησε στο Δημόσιο Σχολείο Myrtle Street και αργότερα στο Ινστιτούτο Δευτεροβάθμιας Εκπαίδευσης Central Elgin Collegiate. Δεν της άρεσε το σχολείο και για να αποφεύγει τα μαθήματα συχνά προσποιούνταν ότι ήταν άρρωστη. Παρόλα αυτά, είχε ενεργό ρόλο στη μαθητική ζωή. Εκτός από την ασχολία της με τον αθλητισμό, η ΜακΆνταμς ήταν μέλος του μαθητικού συμβουλίου, της οργάνωσης Crimestoppers, που έχει ως στόχο την παροχή ανώνυμων πληροφοριών στην αστυνομία για εγκληματικές δραστηριότητες και της ομάδας Peer Helping, όπου η ίδια λειτουργούσε ως μέντορας κάποιου μαθητή μικρότερης τάξης. Εργαζόταν σε ένα εστιατόριο McDonald's κατά τη διάρκεια των καλοκαιρινών διακοπών για τρία χρόνια.
Άνοδος στη φήμη (2001–2005)
Η ΜακΆνταμς έκανε την πρώτη της εμφάνιση στην οθόνη στο Shotgun Love Dolls, ένα πρώτο πιλοτικό επεισόδιο του καναλιού MTV που γυρίστηκε κατά τη διάρκεια των ανοιξιάτικων διακοπών της από το Πανεπιστήμιο Υόρκης το 2001. Επίσης, την ίδια χρονιά έκανε το πρώτο της κινηματογραφικό ντεμπούτο στην ταινία My Name is Tanino. Η Ιταλική-Καναδική συμπαραγωγή γυρίστηκε στη Σικελία και αποτέλεσε την πρώτη φορά που η 22χρονη τότε ηθοποιός ανέβηκε σε αεροπλάνο. Η ΜακΆνταμς έλαβε αργότερα την πρώτη της υποψηφιότητα για Βραβείο Genie στον Καναδά για το ρόλο της ως η έφηβη Γουέντι Κρούσον στην ταινία Perfect Pie. Η πρώτη της ταινία στο Χόλιγουντ ήταν η Καυτή και... Άντρας (The Hot Chick), την οποία η ΜακΆνταμς έχει περιγράψει ως ένα «τεράστιο ορόσημο» στην καριέρα της. Υποδύθηκε μια ύπουλη μαθήτρια Λυκείου που ανταλλάσσει σώματα με έναν μικροαπατεώνα. Η εφημερίδα Los Angeles Times αισθάνθηκε ότι «αναδύεται μια νεαρή υποσχόμενη ηθοποιός», ενώ η εφημερίδα Daily Mail περιέγραψε τη ΜακΆνταμς και την Άννα Φάρις ως «ταλέντα που πρέπει να παρακολουθείς, αλλά τις απογοητεύουν τα πάντα γύρω τους». Η ταινία απέφερε 54 εκατομμύρια δολάρια παγκοσμίως. Στη συνέχεια η ΜακΆνταμς επέστρεψε στον Καναδά για να πρωταγωνιστήσει στη μίνι-σειρά σχετική με τη ζωή εκτός θεάτρου, Slings and Arrows. Δεν συμπεριλήωθηκε στο δεύτερο κύκλο μετά την επιτυχία της στις Ηνωμένες Πολιτείες. Έλαβε δύο υποψηφιότητες για Βραβείο Gemini για τη δουλειά της στο πρόγραμμα, κερδίζοντας ένα.
Ο ρόλος που ανέδειξε την ΜακΆνταμς ως ηθοποιό και την έκανε ευρύτερα γνωστή ήταν στην εφηβική κωμωδία του 2004, Τα Κακά Κορίτσια (Mean Girls). Η 25χρονη τότε ΜακΆνταμς κέρδισε τον ρόλο της Ρετζίνα Τζορτζ, μιας κακόβουλης έφηβης βασίλισσας των μελισσών. Η ΜακΆνταμς έχει δηλώσει ότι κοίταξε την ερμηνεία του Άλεκ Μπόλντγουιν στην ταινία Οικόπεδα με θέα (Glengarry Glen Ross) για να εμπνευστεί για τον χαρακτήρα της. Η εφημερίδα USA Today επαίνεσε το «κωμικό της ταλέντο», ενώ η εφημερίδα The Daily Telegraph τη βρήκε «απολαυστικά μισητή». Η εφημερίδα San Francisco Chronicle ένιωσε ότι «η ΜακΆνταμς προσδίδει γοητεία και μαγνητισμό στη Ρετζίνα, αλλά και την απαραίτητη δόση κωμικότητας». Η ταινία είχε έσοδα 129 εκατομμυρίων δολαρίων παγκοσμίως και χάρισε στην ΜακΆνταμς δύο Βραβεία MTV Movie. Αργότερα, η ταινία έφτασε το νούμερο 12 στη λίστα του περιοδικού Entertainment Weekly με τις Καλύτερες Ταινίες Λυκείου Όλων των Εποχών. Η Τίνα Φέι, η οποία έγραψε το σενάριο και συμπρωταγωνίστησε στην ταινία, έχει δηλώσει ότι η ΜακΆνταμς της δίδαξε πως να ερμηνεύει για την κάμερα και όχι για ένα κοινό: «Είναι μια κινηματογραφική ηθοποιός. Δεν πιέζεται. Κατά κάποιο τρόπο το έμαθα και εγώ αυτό βλέποντάς την».
Ο δεύτερος ρόλος της ΜακΆνταμς για το 2004 ήταν στη ρομαντική κωμωδία Το Ημερολόγιο (The Notebook), κινηματογραφική προσαρμογή του ομώνυμου μυθιστορήματος του Νίκολας Σπαρκς. Υποδύεται μια ευκατάστατη δεσποινίδα της ανώτερης τάξης του Παλαιού Νότου, που έχει μια απαγορευμένη σχέση με έναν φτωχό εργάτη, τον οποίο υποδύεται ο Ράιαν Γκόσλινγκ. Η ΜακΆνταμς πριν τα γυρίσματα πέρασε ένα διάστημα στο Τσάρλεστον της Νότιας Καρολίνας για να εξοικειωθεί με την προφορά, και έκανε μαθήματα μπαλέτου και σαβουάρ βιβρ. Τα γυρίσματα έλαβαν χώρα στα τέλη του 2002 και στις αρχές του 2003. Αν και ο Γκόσλινγκ και η ΜακΆνταμς είχαν ρομαντική σχέση το 2005, στο πλατό της ταινίας είχαν ανταγωνιστική και μαχητική σχέση. «Εμπνέαμε το χειρότερο ο ένας στον άλλο», έχει δηλώσει ο Γκόσλινγκ. «Ήταν μια παράξενη εμπειρία. Να γυρίζεις μια ιστορία αγάπης και να μην τα πηγαίνεις καθόλου καλά με την συμπρωταγωνίστριά σου». Κάποια στιγμή, ο Γκόσλινγκ ζήτησε από τον σκηνοθέτη Νικ Κασσαβέτη να «φέρει κάποια άλλη για γυρίσματα εκτός κάμερας» γιατί ένιωθε ότι η ΜακΆνταμς δεν ήταν συνεργάσιμη. Η εφημερίδα The New York Times επαίνεσε τις «αυθόρμητες και ευέξαπτες» ερμηνείες των δύο πρωταγωνιστών, ενώ ο Ρότζερ Έμπερτ της εφημερίδας Chicago Sun-Times έγραψε ότι τον κέρδισε η «ομορφιά και η διαύγεια» της ερμηνείας της ΜακΆνταμς. Η εφημερίδα Chicago Tribune την ανακήρυξε «μια πραγματική ανακάλυψη» που προσδίδει στην Άλι αυτήν την ακτινοβόλο χάρη και γοητεία που σπάει καρδιές». Η ταινία είχε έσοδα 115 εκατομμυρίων δολαρίων παγκοσμίως. Η ΜακΆνταμς κέρδισε ένα Βραβείο MTV Movie και τέσσερα Βραβεία Teen Choice. Το περιοδικό Entertainment Weekly έχει αναφέρει ότι η ταινία περιέχει το καλύτερο φιλί όλων των εποχών, ενώ η εφημερίδα Los Angeles Times έχει συμπεριλάβει μια σκηνή από την ταινία στη λίστα της με τα 50 Κλασσικά Κινηματογραφικά Φιλιά. Η ταινία Το Ημερολόγιο (The Notebook) έχει εμφανιστεί σε πολλές λίστες με τις πιο ρομαντικές ταινίες. «Είμαι τόσο ευγνώμων που έχω μια ταινία στην οποία ο κόσμος ανταποκρίνεται με αυτόν τον τρόπο», δήλωσε η ΜακΆνταμς στο περιοδικό Elle το 2011. «Ήταν μια μεγάλη υπόθεση».
Το 2005, βρήκε τη ΜακΆνταμς να πρωταγωνιστεί σε τρεις ταινίες. Στην κωμωδία Γαμο-μπελάδες (Wedding Crashers), η ΜακΆνταμς υποδύθηκε την Κλερ Κλίαρι, την κόρη ενός ισχυρού πολιτικού και το ερωτικό ενδιαφέρον του χαρακτήρα του Όουεν Γουίλσον και του Μπράντλεϊ Κούπερ. Η ΜακΆνταμς επανειλημμένα το τραγούδι Landslide του συγκροτήματος Fleetwood Mac για να προετοιμαστεί για τις αισθηματικές σκηνές και ο Γουίλσον έχει δηλώσει ότι το τραγούδι την έκανε να κλαίει αμέσως: «Ήταν σαν να ανοίγεις μια βρύση». Εκπαιδεύτηκε για να αποκτήσει πιστοποιητικό ιστιοπλοΐας, γιατί στην ταινία η χαρακτήρας της είναι αναγνωρισμένη ιστιοπλόος. Η Μανόλα Ντάργκις της εφημερίδας The New York Times ένιωσε ότι η ΜακΆνταμς «αξιοποιεί στο έπακρο την υποανάπτυκτη χαρακτήρα της» και «γίνεται όλο και πιο ελκυστική με κάθε νέο ρόλο». Το περιοδικό Variety την έκρινε ως μια «γοητευτική παρουσία» η οποία «πράγματι δημιουργεί μια αληθινή χαρακτήρα – πράγμα σπάνιο για γυναίκα σε ταινία που αφορά περιπέτειες των ανδρών». Έχοντας προϋπολογισμό 40 εκατομμυρίων δολαρίων παγκοσμίως, η ταινία είχε έσοδα άνω των 285 εκατομμυρίων δολαρίων παγκοσμίως.
Η ΜακΆνταμς στη συνέχεια συμπρωταγωνίστησε πλάι στον Σίλιαν Μέρφι στο θρίλερ Νυχτερινή πτήση (Red Eye), σε σκηνοθεσία Γουές Κρέιβεν. Στην ταινία μια νεαρή μάνατζερ ξενοδοχείου κρατείται όμηρος σε μια νυχτερινή πτήση με αεροπλάνο. Ο Κρέιβεν έχει δηλώσει ότι η ΜακΆνταμς ήταν η μοναδική ηθοποιός που είχε ο ίδιος στο μυαλό του για το ρόλο. Η ΜακΆνταμς δήλωσε ότι στην ταινία την τράβηξαν οι ιδιότητες της χαρακτήρος της: «Δεν ήταν μια ιδρωμένη, σούπερ γυναίκα με όπλο τύπου Ούζι και αποκαλυπτικό φανελάκι». Το περιοδικό Variety τη βρήκε «ολοένα και πιο εντυπωσιακή», ενώ ο Ρότζερτ Έμπερτ υποστήριξε ότι «φέρνει περισσότερη αξιοπιστία στο ρόλο της από ότι όλοι περιμένουν. Η ερμηνεία της την κάνει κατάλληλη για ρόλους μεγαλύτερων καθηκόντων». Με προϋπολογισμό 26 εκατομμυρίων δολαρίων, η ταινία απέφερε άνω των 95 εκατομμυρίων δολαρίων παγκοσμίως.
Διάλειμμα καριέρας και επιστροφή χαμηλών τόνων (2006–2008)
Σε αυτό το σημείο της καριέρας της, τα ΜΜΕ της είχαν προσδώσει τον τίτλο της «επόμενης Τζούλια Ρόμπερτς» και το νέο κορίτσι που έχει αυτό το «κάτι» ή το «κορίτσι που έχει το πακέτο» στο Χόλιγουντ. Το περιοδικό Vanity Fair προσκάλεσε τη ΜακΆνταμς, μαζί με τη Σκάρλετ Τζοχάνσον και την Κίρα Νάιτλι, να εμφανιστεί στο εξώφυλλο του Μαρτίου 2006 του περιοδικού, το ετήσιο τεύχος αφιερωμένο στο Χόλυγουντ. Όταν έφτασε στο πλατό της φωτογράφησης, η ΜακΆνταμς ανακάλυψε ότι επρόκειτο για γυμνή φωτογράφηση και έφυγε. Αργότερα, χώρισε από τον δημοσιολόγο της, ο οποίος δεν την είχε ενημερώσει για το είδος της φωτογράφησης εκ των προτέρων. Η Νάιτλι έπειτα δήλωσε: «Αρκετά νωρίς η Ρέιτσελ απλά είπε, "Όχι, δεν το κάνω αυτό". Είναι ένα αξιολάτρευτο κορίτσι και πραγματικά τη σέβομαι για αυτό που έκανε». Όταν ρωτήθηκε για το περιστατικό το 2008, η ΜακΆνταμς δήλωσε ότι δεν το μετάνιωσε. Η ΜακΆνταμς αποσύρθηκε από τη δημόσια ζωή το 2006 και το 2007, θέλοντας περισσότερο χρόνο για να αφοσιωθεί στον εαυτό της και στην οικογένειά της. «Αυτό ένιωθε σωστό για εμένα εκείνο το διάστημα», δήλωσε αργότερα. «Αν θες να διηγείσαι ιστορίες όσο πιο αληθινά γίνεται, πρέπει να έχεις μια φυσιολογική, βαρετή ύπαρξη». Αυτό το διάστημα, η ηθοποιός απέρριψε ρόλους στις ταινίες: Ο Διάβολος Φοράει Prada (The Devil Wears Prada), Casino Royale, Επικίνδυνη Αποστολή 3 (Mission: Impossible III) και Get Smart. Το Φεβρουάριο του 2006, έκανε μία μοναδική εμφάνιση στο θεατρικό έργο The Vagina Monologues στο θέατρο St. Lawrence Centre for the Arts στο Τορόντο με σκοπό τη συλλογή χρημάτων για το παγκόσμιο κίνημα V-Day, το οποίο έχει ως σκοπό το τέλος της βίας κατά των γυναικών. Επίσης την ίδια χρονιά, η ΜακΆνταμς έλαβε μια υποψηφιότητα για το Βραβείο BAFTA Καλύτερης Πρωτοεμφανιζόμενης και παρουσίασε τα Όσκαρ Τεχνικού Επιτεύγματος.
Η ΜακΆνταμς επέστρεψε στον κινηματογράφο το 2008, εμφανιζόμενη σε δύο ταινίες περιορισμένης κυκλοφορίας. Στο φιλμ νουάρ Έγγαμος Βίος (Married Life), υποδύεται την Κέι, μια νεαρή χήρα στη δεκαετία του 1940 που κερδίζει την αγάπη δύο μεγαλύτερων αντρών, τους οποίους υποδύονται οι Πιρς Μπρόσναν και Κρις Κούπερ. Για να προετοιμαστεί για το ρόλο, η ΜακΆνταμς μελέτησε παλιές ταινίες, ιδιαίτερα εκείνες της Κιμ Νόβακ. Έχει δηλώσει τα γυρίσματα της ταινίας την γέμισαν ξανά με ενέργεια και έμπνευση, καθώς επίσης την έκαναν πιο πρόθυμη να εργάζεται πιο συχνά. Το περιοδικό Entertainment Weekly χαρακτήρισε τη ΜακΆνταμς «μια ιδιαίτερα ευχάριστη παρουσία μετά το διάλειμμα δύο ετών». Το περιοδικό Variety επίσης θρήνησε για το διάλειμμα της από την μεγάλη οθόνη αλλά ένιωσε ότι, παρόλο που έδωσε μια «ευαίσθητη» ερμηνεία, η «φυσική ζωντάνια και ο αυθορμητισμός της» περιορίζονται αισθητά από το είδος της ταινίας. Η ταινία αποτέλεσε εισπρακτική αποτυχία. Απέφερε μόλις 2 εκατομμύρια δολάρια παγκοσμίως, με προϋπολογισμό 12 εκατομμυρίων δολαρίων. Ο Δρόμος της Επιστροφής (The Lucky Ones), μια ιστορία σχετικά με τρεις στρατιώτες του πολέμου στο Ιράκ σε ένα σύντομο οδικό ταξίδι πίσω στις Ηνωμένες Πολιτείες, αποτέλεσε τη δεύτερη ταινία της ΜακΆνταμς για το 2008. Συμπρωταγωνίστησε με τους Τιμ Ρόμπινς και Μάικλ Πίνια και εκπαιδεύτηκε για το ρόλο σε ένα αληθινό στρατόπεδο, στο Φορτ Κάμπελ του Κεντάκι, πριν τα γυρίσματα της ταινίας. Η ΜακΆνταμς σε μια δήλωση της το 2011, είπε ότι ο χαρακτήρας της Κόλι ήταν «πιθανώς ένας από τους πιο αγαπημένους χαρακτήρες που έχω υποδυθεί ποτέ». Η εφημερίδα The New York Times τη χαρακτήρισε «φωτεινή όπως πάντα», ενώ ο Ρότζερτ Έμπερτ της εφημερίδας Chicago Sun-Times χαρακτήρισε την ερμηνεία της ως «η ενηλικίωσή της ως ηθοποιός». «Πριν την έβλεπαν κυρίως ως μια καυτή γκόμενα ή ως μια εξειδανικευμένη σύντροφος», έγραψε. «Εδώ είναι δυναμική, ευάλωτη, θαρραλέα, ζεστή, αστεία... Δείτε τη συγκίνηση της σκηνής όταν γνωρίζει την οικογένεια του φίλου της». Το περιοδικό Entertainment Weekly τη χαρακτήρισε «δυναμική, πανέμορφη και τόσο άστατη όσο ένα δαχτυλίδι διάθεσης». Η ταινία Ο Δρόμος της Επιστροφής (The Lucky Ones) είναι η λιγότερο εμπορικά επιτυχημένη ταινία στην καριέρα της ΜακΆνταμς ως προς το 2012, έχοντας αποφέρει παγκοσμίως μόλις 266.967 δολάρια.
Επιστροφή στο προσκήνιο (2009–2011)
Η ταινία του 2010 Πρωινό Ξύπνημα (Morning Glory), μια κωμωδία στην οποία η ΜακΆνταμς υποδύεται μια τηλεοπτική παραγωγό που προσπαθεί να βελτιώσει τα χαμηλά νούμερα τηλεθέασης ενός πρωινού τηλεοπτικού προγράμματος, χαρακτηρίστηκε ως ταινία που κύριο σκοπό εκτός από το χρηματικό κέρδος είχε να προάγει την καριέρα της ηθοποιού. Αρχικά ένιωσε ότι δεν της ταίριαζε ο ρόλος. Δήλωσε «Δεν είμαι αστεία. Έτσι είπα, 'αν θέλετε να είναι η χαρακτήρας της ταινίας αστεία, καλύτερα να κοτάξετε κάπου αλλού». Ο Ρότζερ Μάισελ, σκηνοθέτης της ταινίας, δείπνησε αρκετές φορές με τη ΜακΆνταμς και την έπεισε να συμπληρώσει το καστ των ηθοποιών. Ήταν η δεύτερη φορά που συνεργάστηκε με την Νταϊάν Κίτον, την οποία έχει περιγράψει ως μέντορά της. Ο Κένεθ Τουράν της εφημερίδας The Los Angeles Times έγραψε ότι η ΜακΆνταμς «δίνει το είδος της ερμηνείας για το οποίο πηγαίνουμε στον κινηματογράφο», ενώ ο Ρότζερ Έμπερτ της εφημερίδας The Chicago Sun-Times ένιωσε ότι έπαιξε «τόσο αξιαγάπητα ως πρωταγωνίστρια όσο δεν έχει καταφέρει κανείς από την Έιμι Άνταμς στην ταινία Μια Ξένη Ανάμεσα μας (Junebug)» σε μια κατά τα άλλα ταινία «ρουτίνας». Η εφημερίδα New York Post, όπως επίσης και το περιοδικό Variety εντυπωσιάστηκαν από «το χάρισμα για τη σωματική κωμωδία που διαθέτει», Ενώ η εφημερίδα The New York Times ένιωσε ότι «παίζει το ρόλο της εξαιρετικά καλά» και είναι «αβίαστα συμπαθητική», κάλεσε το Χόλιγουντ να της δώσει ρόλους «αντάξιους» του ταλέντου της. Ακόμη, πρόσθεσε «Η Δεσποινίς ΜακΆνταμς πρέπει να βασίζεται στα λακκάκια της για να επιζεί. Το κάνει, αλλά θα μπορούσε να τα πάει καλύτερα». Η ταινία αποτέλεσε μέτρια εμπορική επιτυχία, έχοντας έσοδα 58 εκατομμυρίων δολαρίων παγκοσμίως με προϋπολογισμό 40 εκατομμυρίων δολαρίων. Η ΜακΆνταμς απογοητεύτηκε που η ταινία δεν κατάφερε να έχει μεγαλύτερη απήχηση, σχολιάζοντας ότι «Εγώ ακούω μόνο αυτούς τους επιχειρηματίες: 'Δυστυχώς, κανείς δεν ήταν σίγουρος για ποιόν προοριζόταν η ταινία'».
Έρωτας από την Αρχή (The Vow) και δύο πρεμιέρες στη Βενετία (2012)
Το 2012, Η ΜακΆνταμς πρωταγωνίστησε στο ρομαντικό δράμα Έρωτας από την Αρχή (The Vow). Η ΜακΆνταμς και ο Τσάνινγκ Τέιτουμ υποδύθηκαν ένα νεόνυμφο ζευγάρι που προσπαθεί να ξαναχτίσει τη σχέση του μετά από ένα αυτοκινητιστικό δυστήχημα που αφήνει τη σύζυγο χωρίς ανάμνηση του γάμου τους. Το ενδιαφέρον της ΜακΆνταμς τράβηξε το «τρενάκι του Λούνα Παρκ» που αντιμετωπίζει η χαρακτήρας της και της φάνηκε ενδιαφέρον το γεγονός ότι η ιστορία παρουσιάζεται «μέσα από τα μάτια του άντρα». Η εφημερίδα The New York Times δήλωσε ότι «η αξιαγάπητη ΜακΆνταμς» προσδίδει «αρκετή φυσική γοητεία και συναισθηματική θαλπωρή που καταφέρνει να σε αποσπά από το κοινότυπο σκηνικό και από το πολύ απλό και χωρίς βάθος σενάριο». Η εφημερίδα Newsday ένιωσε ότι η ΜακΆνταμς, «εκκρίνοντας τη γνωστή της απόκοσμη εγκαρδιότητα και ενθουσιασμό στην οθόνη», «είναι αυτή που σε έλκει στην ταινία. Παρ' όλα αυτά, η εφημερίδα The Los Angeles Times ένιωσε ότι «χαραμίζεται» σε αυτό το ρόλο: «Είναι μια τόσο ευχάριστη ηθοποιός που είναι δύσκολο να μη σκεφτείς ότι κάποιος θα μπορούσε να τη χρησιμοποιήσει καλύτερα». Η εφημερίδα Time χαρακτήρισε την ταινία ένα παράδειγμα του πόσο εύκολα η ΜακΆνταμς «προχωρά» σε «ακλόνητα ρομαντικές» ταινίες και ισχυρίστηκε ότι είναι «πολύ πιο πολυμήχανη και έξυπνη ηθοποιός» από ότι υποδεικνύουν τέτοιου είδους ταινίες. Η ταινία, με προϋπολογισμό 30 εκατομμυρίων δολαρίων, αποτέλεσε μεγάλη εμπορική επιτυχία και έγινε η καλύτερη εισπρακτικά ταινία της καριέρας της σε πρωταγωνιστικό ρόλο. Έφτασε στην κορυφή του Αμερικανικού box office και είχε έσοδα άνω των 196 εκατομμυρίων δολαρίων παγκοσμίως.
Δύο ταινίες με πρωταγωνίστρια τη ΜακΆνταμς ήταν υποψήφιες για το Χρυσό Λέοντα στο Διεθνές Φεστιβάλ Κινηματογράφου Βενετίας του 2012. Στην ταινία To the Wonder, ένα ρομαντικό δράμα γραμμένο και σκηνοθετημένο από τον Τέρενς Μάλικ, η ΜακΆνταμς υποδύεται μια εργάτρια σε ένα ράντσο με άλογα στην Οκλαχόμα, η οποία πιστεύεται ότι είναι βασισμένη στην τωρινή σύζυγο του Μάλικ. Η χαρακτήρα της έχει παράνομη σχέση με το χαρακτήρα του Μπεν Άφλεκ. Χαρακτήρισε το Μάλικ «εκπληκτικά εξυπηρετικό» σκηνοθέτη; Συζήτησαν λεπτομερώς τη χαρακτήρα της και αυτός την πήγε περιοδεία στην τοπική πόλη, δείχνοντας της σε ποιο σπίτι θα μεγάλωνε και και που θα πήγαινε σχολείο. Ο ιστότοπος IndieWire σημείωσε ότι «η ΜακΆνταμς δεν έχει πολλά καθήκοντα στην ταινία, καθώς κάνει σύντομες εμφανίσεις αλλά στις λίγες αυτές στιγμές που εμφανίζεται καταφέρνει να σε συγκινήσει και να κ;eρδiσε τη συμπάθειά σου». Η εφημερίδα The Telegraph ένιωσε ότι «δεν ήταν ποτέ καλύτερη» αλλά το περιοδικό Variety περιέγραψε την ιστορία της χαρακτήρος της ως «μια σύντομη περιγραφική παρέκβαση στην οποία ο Μάλικ φαίνεται να ενδιαφέρεται το λιγότερο το ίδιο για τα άλογα του ράντσου της Τζέιν όσο και για την ίδια». Η δεύτερη ταινία της ΜακΆνταμς που έκανε πρεμιέρα στο φεστιβάλ κινηματογράφου ήταν η ταινία Passion του Μπράιαν Ντε Πάλμα. Το ερωτικό θρίλερ αποτελεί ριμέικ της Γαλλικής ταινίας του 2010, Η Αντίζηλος (Crime d`Amour), και περιγράφει τον έντονο αγώνα εξουσίας ανάμεσα σε δύο στελέχη επιχειρήσεων στο Βερολίνο. Στην ταινία συμπρωταγωνιστούν οι Νούμι Ραπάς και Κάρολαϊν Χέρφουρθ.
Η ΜακΆνταμς έχει ολοκληρώσει τα γυρίσματα της ταινίας About Time, μια ρομαντική κωμωδία σε σενάριο και σκηνοθεσία του Ρίτσαρντ Κέρτις, που λαμβάνει χώρα στην Κορνουάλη και στο Λονδίνο. Η ιστορία ακολουθεί ένα νεαρό δικηγόρο, υποδυόμενο από τον Ντόμναλ Γκλίσον, που ταξιδεύει πίσω στο χρόνο και συναντά «το κορίτσι των ονείρων του», την οποία υποδύεται η ΜακΆνταμς. Η ταινία αναμένεται να κυκλοφορήσει στις 10 Μαίου 2013. Η ΜακΆνταμς επί του παρόντος βρίσκεται στο Αμβούργο για τα γυρίσματα του κατασκοπικού θρίλερ A Most Wanted Man σε σκηνοθεσία του Άντον Κόρμιτζν, το οποίο αποτελεί κινηματογραφική προσαρμογή του ομώνυμου μυθιστορήματος του Τζον Λε Καρρέ. Θα συμπρωταγωνιστήσει με τους Φίλιπ Σέιμουρ Χόφμαν, Ρόμπιν Ράιτ και Γουίλεμ Νταφόε. Το 2013, η ΜακΆνταμς αναμένεται να πρωταγωνιστήσει ως η Καναδή φολκ καλλιτέχνης Μοντ Λούις στη βιογραφία με τίτλο Maudie.
Περιβαλλοντικός ακτιβισμός
Η ΜακΆνταμς είναι περιβαλλοντολόγος. Διαχειριζόταν ένα φιλικό προς το περιβάλλον ιστότοπο με τίτλο GreenIsSexy.org μαζί με δύο φίλους της για πέντε χρόνια, από το 2007 έως το 2011. Το σπίτι της λειτουργεί με ανανεώσιμη πράσινη ενέργεια της εταιρείας Bullfrog Power. Στο Τορόντο μετακινείται με ποδήλατο, αλλά οδηγεί όταν βρίσκεται στο Λος Άντζελες επειδή είναι «δυσκολότερη πόλη για να κάνεις ποδήλατο». Ήταν εθελόντρια στην πόλη Μπιλόξι του Μισισίπι, το 2005, ως μέρος της προσπάθειας καθαρισμού μετά τον Τυφώνα Κατρίνα. Η ΜακΆνταμς ήταν μέλος της κριτικής επιτροπής στη συναυλία της Live Earth και του ιστοτόπου βιωσιμότητας Treehugger με σκοπό την αντιμετώπιση της κλιματικής αλλαγής. Έκανε έκκληση στο τηλεοπτικό κοινό για δωρεές στον τηλεμαραθώνιο με τίτλο «Ο Καναδάς για την Αϊτή» το 2010, που είχε σκοπό τη συγκέντρωση χρημάτων για την οικονομική ενίσχυση των πληγέντων του σεισμού στην Αϊτή της ίδιας χρονιάς. Συμμετείχε στην προσπάθεια της περιβαλλοντολογικής οργάνωσης Matter of Trust για τον καθαρισμό της πετρελαιοκηλίδας στον Κόλπο του Μεξικού που σχηματίστηκε το 2010. Το 2011, η ΜακΆνταμς υποστήριξε τη Foodstock, μια διαμαρτυρία κατά της προτεινόμενης κατασκευής ενός μεγάλου λατομείου ασβεστόλιθου στο Μέλανσθον του Οντάριο. Ακόμη, υποστηρίζει την πρωτοβουλία της οργάνωσης BluePlanetNetwork.org για καθαρό πόσιμο νερό.
Άλλοι σκοποί
Το 2006, η ΜακΆνταμς συμμετείχε στη διαδήλωση «Μια Ημέρα Χωρίς Μετανάστες» στο Λος Άντζελες, διαμαρτυρώμενη στην προσπάθεια της κυβέρνησης να εγκληματικοποιήσει ακόμα περισσότερο τους παράνομους μετανάστες στις Ηνωμένες Πολιτείες. Το 2011, παρευρέθηκε στη διαμαρτυρία «Occupy Toronto» κατά της οικονομικής ανισότητας, της απληστίας των εταιρειών και της επιρροής των λόμπι και των εταιρειών στην κυβέρνηση. Ακόμη, έχει συνεργαστεί με φιλανθρωπικές οργανώσεις συμπεριλαμβανομένου τις: Sunshine Foundation of Canada, Alzheimer's Association, READ Campaign, και United Way of Canada.
Προσωπική ζωή
Από το 2016 μέχρι σήμερα, είναι ζευγάρι με τον συγγραφέα Τζέιμι Λίντεν, με τον οποίο έχουν αποκτήσει έναν γιο, που γεννήθηκε στις 10 Απριλίου 2018.
Εξωτερικοί σύνδεσμοι
Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί θεάτρου Κατηγορία:Καναδές ηθοποιοί τηλεόρασης Κατηγορία:Καναδές ηθοποιοί φωνής
Δεμέστιχα Αχαΐας
thumb|right|260px|Τα Δεμέστιχα. Τα Δεμέστιχα είναι ορεινό χωριό της Αχαΐας και της πρώην Κοινότητας Λεοντίου, που από το 2011, με την εφαρμογή του Διοικητικού Προγράμματος «Καλλικράτης», αποτελεί δημοτική ενότητα του Δήμου Ερυμάνθου.
Στα Δεμέστιχα σήμερα μένουν μόνιμα λίγες οικογένειες. Ωστόσο τους καλοκαιρινούς μήνες το χωριό αποτελεί προορισμό αναψυχής και ξεκούρασης των περισσότερων καταγόμενων από εκεί μόνιμων κατοίκων σε άλλες περιοχές.
Τοποθεσία
Βρίσκεται χτισμένο στο κεντρικό μέρος του νομού, σε υψόμετρο περίπου 750 μέτρων και σε απόσταση 40 χλμ. νοτιοανατολικά της Πάτρας και 50 χλμ. βορειοδυτικά των Καλαβρύτων.
Για να φτάσει κανείς στα Δεμέστιχα από την περιοχή των Πατρών θα πρέπει να ακολουθήσει τον δρόμο που οδηγεί στα Καλάβρυτα. Στο ύψος του 30ου χλμ. της Επαρχιακής Οδού Πατρών-Καλαβρύτων (μέσω Χαλανδρίτσας) και συγκεκριμένα στη θέση Αγρίδι κοντά στην Καλάνιστρα στρίβει αριστερά και από εκεί και πέρα για να φθάσει στο χωριό πρέπει να διανύσει έναν επαρχιακό δρόμο μήκους σχεδόν 10 χλμ.
Ιστορία
Στα τέλη του 19ου αιώνα ο Γουστάβος Κλάους, ιδρυτής της ξακουστής ιστορικής οινοποιίας Αχάια Κλάους, συνεργάστηκε με τους κατοίκους του χωριού. Μετά από προτροπή του άρχισε η καλλιέργεια ασπρο-μαυροδάφνης και ροδίτη. Παράλληλα ιδρύθηκε στο χωριό εργοστάσιο οινοποιήσεως σταφυλιών, το οποίο υπάρχει έως σήμερα. Πριν από το 1940 τα αμπέλια του χωριού παρήγαγαν ετησίως 600-700 τόνους σταφυλιών. Στο εργοστάσιο υπήρχαν παλιά βαρέλια που χωρούσαν 4.000-5.000 οκάδες κρασί. Το 1937 έγινε ανακαίνιση του εργοστασίου, αντικαταστάθηκαν οι κάδες με δεξαμενές, οι πατητήρες με εκθλιπτικές μηχανές και ένα μεγάλο στιφτήρα (τρόκολο) για διευκόλυνση της επεξεργασίας των σταφυλιών. Σήμερα το κτίριο του εργοστασίου βρίσκετε υπό μερική κατάρρευση.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εκδηλώσεις
Στις 20 Ιουλίου γιορτάζει η ενοριακή εκκλησία του χωριού, ο Προφήτης Ηλίας και κάθε χρόνο στις 19 και 20 Ιουλίου γίνεται στα Δεμέστιχα το παραδοσιακό πανηγύρι προς τιμή του προστάτη του χωριού. Στη κεντρική πλατεία του χωριού γίνεται μεγάλο γλέντι. Άφθονο φαγητό, ποτό, παραδοσιακά τραγούδια και χορός είναι τα στοιχεία που συνθέτουν το χαρακτήρα αυτής της τοπικής γιορτής.
Σύλλογος
Ο «Σύλλογος των Απανταχού Δεμεστιχιωτών» ιδρύθηκε στις αρχές του 1973 στην Πάτρα, μετά από ενέργειες κατοίκων του χωριού. Συστάθηκε καταστατικό, το οποίο περιέχει συνολικά 21 άρθρα και στο οποίο καθορίζονται οι σκοποί του συλλόγου, τα ιδρυτικά μέλη και άλλα στοιχεία που αφορούν την σωστή λειτουργία του. Συγκεκριμένα ο σύλλογος έχει ως έδρα την Πάτρα και οι σκοποί του είναι κυρίως πολιτιστικοί.
Λοιπά στοιχεία
Οι βασικές επαγγελματικές ασχολίες των κατοίκων είναι η κτηνοτροφία και η γεωργία με πιο κύριο τομέα την αμπελοκαλλιέργεια. Τα εμφιαλωμένα κρασιά της Αχάια Κλάους, άσπρο και μαύρο με την ετικέτα «Δεμέστιχα», είναι προϊόντα της περιοχής του χωριού, έχουν διεθνή αναγνώριση και έχουν βραβευτεί σε πολλές εκθέσεις κατά το παρελθόν.
Βιβλιογραφία
Κατηγορία:Χωριά του νομού Αχαΐας Κατηγορία:Κοινότητα Λεοντίου Κατηγορία:Δήμος Ερυμάνθου
House
Ο όρος House μπορεί να αναφέρεται στα εξής:
Άλλα
Κατηγορία:Επώνυμα
Άλωση της Λέσβου (1462)
Η Άλωση της Λέσβου ήταν πολεμική επιχείρηση του Μωάμεθ Β΄ προς κατάκτηση του νησιού, ως αντίποινα για την ήττα του στην Μεθώνη.
Εξέλιξη της μάχης
Στις αρχές του 1462, και αφού ο Μωάμεθ επέστρεψε από την εκστρατεία του στη Βλαχία κατά του Βλαντ Τσέπες αποφάσισε να καταλάβει το νησί της Λέσβου, που τότε βρίσκονταν υπό την διοίκηση του Γενοβέζικου οίκου των Γκαττιλούζιο.
Έφτασε ο ίδιος κάτω από τα τείχη της Μυτιλήνης με ισχυρό στόλο και πολυάριθμο στρατό για αποβίβαση και με διοικητή τον βεζίρη Μαχμούτ πασά. Αμέσως έστειλε τελεσίγραφο στον διοικητή Νικολό Γκαττιλούζιο Β' να παραδώσει το νησί, το οποίο αυτός απέρριψε. Από τον διαρκή κανονιοβολισμός που ακολούθησε επί εικοσιεπτά ημέρες γκρεμίστηκε το μεγαλύτερο μέρος της πόλης, και ο δούκας του νησιού αναγκάστηκε να παραδοθεί. Μολονότι του δόθηκε υπόσχεση χάριτος, οδηγήθηκε στην Κωνσταντινούπολη, όπου και απαγχονίστηκε. Η τύχη του νησιού μετά την άλωση υπήρξε δεινή. Τριακόσιοι Καταλανοί πειρατές κόπηκαν στα δυο με πριόνι, ενώ από τους υπόλοιπους κάτοικους όσοι είχαν συντελέσει στην υπεράσπιση της πόλης μοιράστηκαν σε τρεις τάξεις. Η τάξη των πλουσιότερων εξορίστηκαν ατιμώρητοι να παν να εγκατασταθούν στην Κωνσταντινούπολη. Η μέση τάξη έγινε ιδιοκτησία των γενιτσάρων και ανέλαβαν την φρούρηση του νησιού. Η δε τάξη των πτωχότερων διασκορπίστηκε στα προάστια του νησιού. Οκτακόσια αγόρια και κορίτσια από τις ευγενέστερες οικογένειες παρέλαβε ο σουλτάνος για το παλάτι και το χαρέμι του.
Μετά την άλωση εξερράγη το 1463 ο πρώτος Βενετοτουρκικός πόλεμος μεταξύ Ενετών και Οθωμανών.
Πηγές
Κατηγορία:Ιστορία της Λέσβου Κατηγορία:Μάχες της Οθωμανικής Αυτοκρατορίας
Τζόαν Μπαέζ
Η Τζόαν Μπαέζ (Joan Chandos Báez, 9 Ιανουαρίου 1941 - ...) είναι Αμερικανίδα τραγουδίστρια της φολκ, κυρίως, μουσικής και στιχουργός. Από το 1959 που ξεκίνησε την καριέρα της μέχρι σήμερα έχει ηχογραφήσει περισσότερα από τριάντα άλμπουμ, στα οποία ερμήνευσε τόσο δικά της τραγούδια όσο και τραγούδια άλλων δημιουργών. Οι στίχοι των τραγουδιών της είναι κυρίως στα Αγγλικά και στα Ισπανικά, αλλά έχει ερμηνεύσει τραγούδια και σε άλλες γλώσσες.
Επιπλέον είναι ιδιαίτερα γνωστή για την ενεργό συμμετοχή της στο αντιπολεμικό κίνημα (κατά τη διάρκεια του πολέμου στο Βιετνάμ συνελήφθη και φυλακίστηκε για τη συμμετοχή της στη διαμαρτυρία στο Armed Forces Induction Center) και την υποστήριξη του κινήματος κατά των φυλετικών διακρίσεων. Πολλά από τα τραγούδια της μιλούν για τον πόλεμο και για μια σειρά από κοινωνικά προβλήματα.
Βιογραφικό
Η Τζόαν Μπαέζ γεννήθηκε στις 9 Ιανουαρίου του 1941 στο Στέιτεν Άιλαντ, στη Νέα Υόρκη. Η ενασχόληση της με την μουσική άρχισε από μικρή ηλικία κυρίως αφού ένας φίλος του πατέρα της τής χάρισε ένα γιουκαλίλι. Πάντως οι γονείς της αντιδρούσαν στην ιδέα να ασχοληθεί η κόρη τους με την μουσική επειδή φοβόταν μήπως έτσι οδηγηθεί στα ναρκωτικά. Το 1957 αγόρασε την πρώτη ακουστική κιθάρα της.
Διεθνή Πρότυπα Χρηματοοικονομικής Αναφοράς
Τα Διεθνή Πρότυπα Χρηματοοικονομικής Αναφοράς (ΔΠΧΑ, Διεθνή Πρότυπα Χρηματοοικονομικής Πληροφόρησης, ΔΠΧΠ, αγγλικά: International Financial Reporting Standards, IFRS) έρχονται εν έτει 2006 να εμπλουτίσουν τα γνωστά Διεθνή Λογιστικά Πρότυπα. Η εφαρμογή τους καθίσταται για τις ελληνικές επιχειρήσεις υποχρεωτική και αφορά πλέον και λοιπές επιχειρήσεις πέραν των εισηγμένων στο Χρηματιστήριο Αθηνών.
Τζόαν Μπαέζ
Βιογραφικό
Την επόμενη χρονιά μετακόμισε με την οικογένεια της σε ένα προάστιο της Βοστόνης, το Μπέλμοντ, καθώς ο πατέρας της έλαβε μια θέση στο ΜΙΤ. Άρχισε να τραγουδά σε διάφορα καφέ της περιοχής και αργότερα γνωρίστηκε με τον Μπομπ Γκίμπσον (Bob Gibson), που το 1959 την προσκάλεσε να τραγουδήσει μαζί του στο Newport Folk Festival. Εκεί οι δύο τους τραγούδησαν σε ντουέτο το Virgin Mary Had One Son και το We Are Crossing Jordan River. Μετά την εμφάνιση της στο Newport Folk Festival, που αποτέλεσε την έναρξη ουσιαστικά της καριέρας της, η Μπαέζ υπέγραψε συμβόλαιο με την Vanguard Records. To 1960 ηχογράφησε το πρώτο της άλμπουμ (Joan Baez), μια συλλογή από παραδοσιακές μπαλάντες και μπλουζ. Μεταξύ των τραγουδιών αυτού του άλμπουμ είναι η μπαλάντα Mary Hamilton και το El Preso Numero Nueve, που ήταν στα Ισπανικά. Την επόμενη χρονιά κυκλοφόρησε το άλμπουμ Joan Baez, Vol.2, το 1962 το Joan Baez in concert, Part 1 και το 1963 το Joan Baez in concert, Part 2. Και αυτοί οι δίσκοι είχαν κυρίως παραδοσιακά τραγούδια.
Στις 28 Αυγούστου του 1963 η Μπαέζ συμμετείχε, μαζί και με άλλους καλλιτέχνες, στην Πορεία στην Ουάσινγκτον (ή Πορεία στην Ουάσινγκτον για δουλειά και Ελευθερία) (The Great March on Washington ή March on Washington for Jobs and Freedom) στην οποία ο Μάρτιν Λούθερ Κινγκ άρχισε την ομιλία του με την φράση που έμεινε στην ιστορία Έχω ένα όνειρο... (I have a dream...). Εκεί η Μπαέζ τραγούδησε τα τραγούδια Oh Freedom και We shall overcome (το οποίο το ξανατραγουδήσε στη διάρκεια των διαδηλώσεων του Κινήματος ελευθερίας του λόγου- Free Speech Movement (1964–1965) στο Πανεπιστήμιο Μπέρκλεϋ στην Καλιφόρνια) και μαζί με τον Μπομπ Ντύλαν, με τον οποίο είχε συναντηθεί για πρώτη φορά στον συναυλιακό χώρο Gerde's Folk City στην Νέα Υόρκη το 1961, το When the Ship Comes In.
Διεθνή Πρότυπα Χρηματοοικονομικής Αναφοράς
Πρότυπα
Τα Διεθνή Λογιστικά Πρότυπα είναι:
Τζόαν Μπαέζ
Βιογραφικό
Την ίδια χρονιά η Μπαέζ προσκάλεσε τον Μπομπ Ντίλαν να εμφανιστεί μαζί της στη σκηνή στο Newport Folk Festival, όπου ερμήνευσαν μαζί το τραγούδι του Ντίλαν With God on Our Side. Τα επόμενα χρόνια η Μπαέζ, είτε μόνη είτε ντουέτο με τον Ντίλαν, τραγούδησε πολλές δημιουργίες του τελευταίου. Η Τζόαν Μπαέζ και ο Μπομπ Ντίλαν ήταν ζευγάρι μέχρι τα μέσα περίπου της δεκαετίας του εξήντα. Μετά το χωρισμό τους συνεργάστηκαν ξανά στο Rolling Thunder Revue που διοργάνωσε ο Ντίλαν στα τέλη του 1975-αρχές του 1976 καθώς και αργότερα, το 1984.
Διεθνή Πρότυπα Χρηματοοικονομικής Αναφοράς
Πρότυπα
Τα Διεθνή Πρότυπα Χρηματοοικονομικής Αναφοράς είναι:
Τζόαν Μπαέζ
Βιογραφικό
Το 1966 η Μπαέζ στάθηκε στο πλευρό του ιδρυτή της National Farm Workers Association Τσέζαρ Τσάβεζ (Cesar Chavez) και τους μετανάστες που εργαζόταν σε αγροτικές εργασίες στην Καλιφόρνια και που αγωνίζονταν για καλύτερους μισθούς και ασφαλείς συνθήκες εργασίας.
Τη χρονιά αυτή ξεκίνησε η συνεργασία της με τον συνθέτη Peter Schickele με το άλμπουμ Noel η οποία συνεχίστηκε τα επόμενα δύο χρόνια με τα άλμπουμ Joan (1967) και Baptism: A Journey Through Our Time (1968).
Παραπομπές
Κατηγορία:Αμερικανοί μουσικοί Κατηγορία:Αμερικανοί συνθέτες Κατηγορία:Αμερικανίδες τραγουδίστριες Κατηγορία:Αμερικανοί ακτιβιστές Κατηγορία:Βραβευμένοι με Γκράμι
Μούο
Το Μούο (σερβικά κυριλλικά: Муо) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ